31993R0558
L 058/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 558/93 НА КОМИСИЯТА
от 10 март 1993 година
за определяне на рефрактометричен метод за измерване на сухи разтворими утайки в продукти, получени от плодове и зеленчуци и за отмяна на Регламент (ЕИО) № 543/86 и за изменение на приложение I към Регламент (ЕИО) № 2658/87 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 426/86 на Съвета от 24 февруари 1986 г. относно общата организация на пазара на продукти от преработени плодове и зеленчуци (1), последно изменен с Регламент (ЕИО) № 1569/92 (2), и по-специално член 10, параграф 1 и член 17, параграф 1 от него,
като има предвид, че член 10, параграф 7 от Регламент (ЕИО) № 426/86 на Съвета предвижда, че „добавено съдържание на захари“ за продуктите, включени в приложение III, означава отчитане на данни, получени чрез рефрактометър, след което са умножени по определен фактор и намалени с фиксирана стойност;
като има предвид, че определението на рефрактометричния метод, който следва да се приложи, е посочено в Регламент (ЕИО) № 543/86 на Комисията (3), определящ методите за измерване на захари от преработени плодове и зеленчуци; като има предвид, че се доказа нуждата от съответни изменения на този метод, по-специално, за да се уточни процедурата за алкохолни продукти; като има предвид, че въвеждането на разработения в настоящия регламент нов метод налага да се отмени Регламент (ЕИО) № 543/86 на Комисията;
като има предвид, че отмяната на Регламент (ЕИО) № 543/86 води до необходимост от адаптиране на приложение I към Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и за Общата митническа тарифа (4), последно изменен с Регламент (ЕИО) № 3800/92 на Комисията (5);
като има предвид, че предвидените в настоящия регламент мерки са в съответствие със становището на Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Рефрактометричният метод за определяне на съдържанието на захари в продуктите, изброени в приложение III към Регламент (ЕИО) № 426/86 на Съвета, е определен в приложението към настоящия регламент.
Член 2
Регламент (ЕИО) № 543/86 се отменя.
Член 3
Приложение I към Регламент (ЕИО) № 2658/87 се изменя, както следва: позоваванията на Регламент (ЕИО) № 543/86 в допълнителна бележка № 1 на глава 8 и в допълнителни бележки № 2 и 6 в глава 20 се заменят с позоваване на настоящия регламент.
Член 4
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 март 1993 година.